ananddey/assamese-wiki-corpus huggingface dataset:
২০২৪ৰ ভাৰতৰ সাধাৰণ নিৰ্বাচন

২০২৪ৰ ভাৰতৰ সাধাৰণ নিৰ্বাচন ১৮তম লোকসভাৰ ৫৪৩জন সদস্যক নিৰ্বাচিত কৰিবলৈ ১৯ এপ্ৰিলৰ পৰা ১ জুনলৈ অনুষ্ঠিত হ’ব। ৭টা পৰ্যায়ত অনুষ্ঠিত হ’বলগীয়া নিৰ্বাচনৰ ফলাফল অহা ৪ জুন ২০২৪ তাৰিখে ঘোষণা কৰা হ’ব। ২০১৯ চনৰ ভাৰতৰ সাধাৰণ নিৰ্বাচনকো চেৰ পেলাই এইটো বিশ্বৰ ভিতৰতে সৰ্ববৃহৎ আৰু ভাৰতৰ ভিতৰতে সৰ্বাধিক দীঘলীয়া, মুঠ ৪৪ দিনৰ সাধাৰণ নিৰ্বাচন হ’ব(১৯৫১–৫২ চনৰ প্ৰথম ভাৰতৰ সাধাৰণ নিৰ্বাচনক বাদ দি)। বৰ্তমানৰ প্ৰধানমন্ত্ৰী নৰেন্দ্ৰ মোদীয়ে একেৰাহে তৃতীয়বাৰৰ বাবে নিৰ্বাচনত অৱতীৰ্ণ হ’ব।

১৪০ কোটি জনসংখ্যাৰ ভিতৰত প্ৰায় ৯৬ কোটি ব্যক্তিয়ে এই নিৰ্বাচনত অংশগ্ৰহণৰ যোগ্যতা অৰ্জন কৰিছে। সাধাৰণ নিৰ্বাচনৰ সমান্তৰালভাৱে অন্ধ্ৰ প্ৰদেশ, অৰুণাচল প্ৰদেশ, উৰিষ্যা, চিক্কিমৰ বিধানসভা নিৰ্বাচনৰ লগতে ১৬খন ৰাজ্যৰ ৩৫খন আসনৰ উপ-নিৰ্বাচনো অনুষ্ঠিত হ’ব।

নিৰ্বাচন সূচী

ভাৰতৰ নিৰ্বাচন আয়োগে ২০২৪ চনৰ ১৬ মাৰ্চত অষ্টদশ লোকসভাৰ নিৰ্বাচনৰ সময়সূচী ঘোষণা কৰে আৰু ইয়াৰ লগে লগে আৰ্হি আচৰণ বিধি বলবৎ হয়।[ সপ্তদশ লোকসভাৰ কাৰ্যকাল ২০২৪ চনৰ ১৬ জুনত সমাপ্ত হ’ব।

তাৰিখ

Poll event
Phase
I
II
III
IV
V
VI
VII
নিৰ্বাচনী অধিসূচনা
২০ মাৰ্চ
২৮ মাৰ্চ
১২ এপ্ৰিল
১৮ এপ্ৰিল
২৬ এপ্ৰিল
২৯ এপ্ৰিল
৭ মে'
মনোনয়ন দাখিলৰ শেষ তাৰিখ
২৭ মাৰ্চ
৪ এপ্ৰিল
১৯ এপ্ৰিল
২৫ এপ্ৰিল
৩ মে'
১৪ মে'
মনোনয়ন পৰীক্ষণ
২৮ মাৰ্চ
৫ এপ্ৰিল
২০ এপ্ৰিল
২৬ এপ্ৰিল
৪ মে'
৭ মে'
১৫ মে'
মনোনয়ন উঠাই লোৱাৰ শেষ তাৰিখ
৩০ মাৰ্চ
৮ এপ্ৰিল
২২ এপ্ৰিল
২৯ এপ্ৰিল
৬ মে'
৯ মে'
১৭ মে'
ভোটগ্ৰহণ
১৯ এপ্ৰিল
২৬ এপ্ৰিল
৭ মে'
১৩ মে
২০ মে
২৫ মে
১ জুন
ভোট গণনা
৪ জুন ২০২৪
লোকসভা সমষ্টিৰ সংখ্যা
১০২
৮৯
৯৪
৯৬
৪৯
৫৭
৫৭

আসন

+ভোটগ্ৰহণৰ পৰ্যায়
ৰাজ্য/ কেন্দ্ৰীয় শাসিত অঞ্চল
মুঠ লোকসভা সমষ্টি
নিৰ্বাচনৰ তাৰিখ আৰু সমষ্টি সংখ্যা
পৰ্যায় ১
পৰ্যায় ২
পৰ্যায় ৩
পৰ্যায় ৪
পৰ্যায় ৫
পৰ্যায় ৬
পৰ্যায় ৭
অন্ধ্ৰ প্ৰদেশ
২৫ (১টা পৰ্যায়)

২৫

অৰুণাচল প্ৰদেশ
২ (১টা পৰ্যায়)
২

অসম
১৪ (৩টা পৰ্যায়)
৫
৫
৪

বিহাৰ
৪০ (৭টা পৰ্যায়)
৪
৫
৫
৫
৫
৮
৮
ছট্টিছগড়
১১ (৩টা পৰ্যায়)
১
৩
৭

গোৱা
পৰ্যায় (১টা পৰ্যায়)

২

গুজৰাট
২৬ (১টা পৰ্যায়)

২৬

হাৰিয়ানা
১০ (১টা পৰ্যায়)

১০

হিমাচল প্ৰদেশ
৪ (১টা পৰ্যায়)

৪
ঝাৰখণ্ড
১৪ (৪টা পৰ্যায়)

৪
৩
৪
৩
কৰ্ণাটক
২৮ (২টা পৰ্যায়)

১৪
১৪

কেৰালা
২০ (১টা পৰ্যায়)

২০

মধ্যপ্ৰদেশ
২৯ (৪টা পৰ্যায়)
৬
৭
৮
৮

মহাৰাষ্ট্ৰ
৪৮ (৫টা পৰ্যায়)
৫
৮
১১
১১
১৩

মণিপুৰ
২ (২টা পৰ্যায়)
1½
½

মেঘালয়
২ (১টা পৰ্যায়)
২

মিজোৰাম
১ (১টা পৰ্যায়)
১

নাগালেণ্ড
১ (১টা পৰ্যায়)
১

ওড়িশা
২১ (৪টা পৰ্যায়)

৪
৫
৬
৬
পঞ্জাব
১৩ (১টা পৰ্যায়)

১৩
ৰাজস্থান
২৫ (১টা পৰ্যায়)
১২
১৩

ছিকিম
১ (১টা পৰ্যায়)
১

তামিলনাডু
৩৯ (১টা পৰ্যায়)
৩৯

তেলংগানা
১৭ (১টা পৰ্যায়)

১৭

ত্ৰিপুৰা
২ (২টা পৰ্যায়)
১
১

উত্তৰ প্ৰদেশ
৮০ (৭টা পৰ্যায়)
৮
৮
১০
১৩
১৪
১৪
১৩
উত্তৰাখণ্ড
৫ (১টা পৰ্যায়)
৫

পশ্চিম বংগ
৪২ (৭টা পৰ্যায়)
৩
৩
৪
৮
৭
৮
৯
আন্দামান আৰু নিকোবৰ দ্বীপপুঞ্জ
১ (১টা পৰ্যায়)
১

চণ্ডীগড়
১ (১টা পৰ্যায়)

১
দাদৰা আৰু নগৰ হাভেলী আৰু দমন আৰু দিউ
২ (১টা পৰ্যায়)

২

দিল্লী
৭ (১টা পৰ্যায়)

৭

জম্মু আৰু কাশ্মীৰ
৫ (৫টা পৰ্যায়)
১
১
১
১
১

লাডাখ
১ (১টা পৰ্যায়)

১

লাক্ষাদ্বীপ
১ (১টা পৰ্যায়)
১

পুডুছেৰী
১ (১টা পৰ্যায়)
১

সমষ্টি
৫৪৩
১০২
৮৯
৯৪
৯৬
৪৯
৫৭
৫৭
মুঠ সমষ্টি

% আটাইকেইটা পৰ্যায়ৰ সমাপ্তি

ফলাফল
৫৪৩

তথ্য উৎস

শ্ৰেণী:ভাৰতৰ সাধাৰণ নিৰ্বাচন
ছাৰং

ছাৰং (ইংৰাজী: sarong; /səˈrɒŋ/) হৈছে দক্ষিণ-পূব এছিয়া, দক্ষিণ এছিয়া, পশ্চিম এছিয়া, উত্তৰ আফ্ৰিকা, পূব আফ্ৰিকা, পশ্চিম আফ্ৰিকা আৰু প্ৰশান্ত মহাসাগৰীয় দ্বীপসমূহ বহু অঞ্চলত প্ৰায়ে কঁকালত মেৰিয়াই পৰিধান কৰা এবিধ দীঘল চুঙাকৃতিৰ বস্ত্ৰ। এই কাপোৰ বিধত প্ৰায়ে ঘৰ ঘৰ কৈ ভিন্ন ৰঙৰ সাজোন বোৱা, বা বাটিক বা ইকাট পদ্ধতিত ৰং কৰি উজলাই হয়। বহুতো আধুনিক ছাৰঙত প্ৰায়ে জীৱ-জন্তু বা উদ্ভিদৰ চিত্ৰও যন্ত্ৰৰ সহায়ত ছপা কৰা হয়। পৃথিৱীৰ বিভিন্ন ঠাইত বিভিন্ন প্ৰকাৰৰ ছাৰং পৰিধান কৰা হয়, বিশেষকৈ ভাৰত উপমহাদেশৰ লুঙী আৰু আৰব উপদ্বীপৰ ইজাৰ উল্লেখযোগ্য।

ব্যুৎপত্তি

ছাৰং শব্দটো এটা ইংৰাজী শব্দ আৰু শব্দটো মালয় মূলৰ পৰা ইংৰাজীলৈ আমদানীকৃত শব্দ। মূল মালয় শব্দটোৰ অৰ্থ হৈছে 'ঢাকি থোৱা' বা 'আৱৰণ দিয়া'। ১৮৩৪ চনত মালয়সকলে ব্যৱহাৰ কৰা স্কাৰ্টৰ দৰে কাপোৰক বুজাবলৈ ইয়াক প্ৰথম ব্যৱহাৰ কৰা হৈছিল। ইণ্ডোনেছিয়ান আৰু মালয় ভাষাৰ ছাৰুং (sarung) শব্দৰ কথিত আৰু পুৰণি বানানো হৈছে সাৰং, আনহাতে আনুষ্ঠানিক ইণ্ডোনেছিয়ান ভাষাত ইয়াক ছাৰুং ([ˈsaruŋ]) বুলি জনা যায়।

এছিয়াৰ বিভিন্ন ভাষাত ছাৰঙক বেলেগ বেলেগ নামেৰে জনা যায়, যেনে জাভানীজত ছাৰুং (sarung), তামিলত ছাৰম (saram, சாரம்) আদি।

পশ্চিম আফ্ৰিকাত আকান ভাষাত ছ্ৰং (srong) বা ছৰং (sorong) শব্দটো পোৱা যায় আৰু এই শব্দটোৰ অৰ্থ হৈছে "সৰ্বোচ্চ বিন্দু", অৰ্থাৎ কাপোৰখনক সুৰক্ষিত কৰিবলৈ একেবাৰে ওপৰত বান্ধি থোৱা সন্দৰ্ভত।

বিৱৰণ

ছাৰং বুলিলে দক্ষিণ-পূব এছিয়াৰ পুৰুষ আৰু মহিলাসকলে শৰীৰৰ নিম্নাংশত পৰিধান কৰা এক প্ৰকাৰৰ কাপোৰক বুজায়। এই কাপোৰখন প্ৰায় এক গজ (০.৯১ মিটাৰ) বহল আৰু ডেৰ গজ (২.৩ মিটাৰ) দীঘল হয়। কাপোৰখনৰ মাজত, সংকীৰ্ণ অংশৰ ওপৰেৰে, প্ৰায় এফুট বহল বিপৰীতমুখী ৰঙৰ বা আৰ্হিৰ এটা পেনেল কাপোৰখনত বোৱা বা ৰং কৰা হয়, যিটোক ছাৰঙৰ কেপালা (kepala) বা "মূৰ" বুলি জনা যায়। কাপোৰখনৰ সংকীৰ্ণ প্ৰান্তটো চিলাই কৰি নলীৰ দৰে কৰি দিয়া হয়। এই নলীৰ এটা স্তৰত ওপৰৰ প্ৰান্তটো নাভিৰ স্তৰৰ সমানলৈ আনি (হেমটো গোৰোহাৰ সৈতে সমতল হ’ব লাগে), কেপালাটো পিঠিফালে সোঁমাজত ৰাখি অতিৰিক্ত কাপোৰখন দুয়োফালৰ পৰা সন্মুখফালৰ সোঁমাজত ভাঁজ কৰি ছাৰঙখন ওলাই নপৰাকৈ সুৰক্ষিত কৰা হয়। মালয় পুৰুষে ঘৰ ঘৰ পেটাৰ্ণৰ বোৱা ছাৰং পিন্ধে, মহিলাসকলে বাটিক পদ্ধতিত ৰং কৰা ছাৰং পিন্ধে। জাভা সংস্কৃতিত পুৰুষ আৰু মহিলা সকলোৱে ৰং কৰা ছাৰং পিন্ধে।

কেবায়া ব্লাউজৰ সৈতে আনুষ্ঠানিক পৰিৱেশত ছাৰং হৈছে মহিলাসকলৰ বাবে সাধাৰণ পৰিধান। মালয় পুৰুষে মছজিদত শুকুৰবাৰৰ নামাজত অংশগ্ৰহণ কৰাৰ সময়তহে ৰাজহুৱা স্থানত ছাৰং পিন্ধে, কিন্তু ব্ৰুণেই, ইণ্ডোনেছিয়া, ফিলিপাইন, কম্বোডিয়া, মালয়েছিয়া, ছিংগাপুৰ, শ্ৰীলংকা আৰু ভাৰতীয় উপমহাদেশৰ বহু অঞ্চলত সকলো জাতি আৰু ধৰ্মৰ পুৰুষৰ বাবে ছাৰং হৈছে ঘৰত পিন্ধা সাধাৰণ পৰিধান। (শ্ৰীলংকাক বাদ দি ভাৰতীয় উপমহাদেশত ছাৰঙক কেতিয়াবা মুণ্ডু বা লুঙী বুলিও জনা যায়।)

সুৰক্ষা

ছাৰং পিন্ধোতাজনৰ শৰীৰৰ পৰা ছাৰং খহি নাযাবলৈ বিভিন্ন বান্ধি ৰখা পদ্ধতি ব্যৱহাৰ কৰা হয়। কিছুমান ক্ষেত্ৰত এই কৌশলসমূহ প্ৰথাগতভাৱে পিন্ধোতাৰ লিংগ অনুসৰি পৃথক হয়। কিছুমান ছাৰং ৰছিৰ সহায়ত কঁকালত বান্ধি পিন্ধা হয়। ফলত পিন্ধোতাজনক অলপ অতিৰিক্ত নিৰাপত্তা প্ৰদান কৰে। যদি ছাৰঙত বান্ধি থোৱাৰ কোনো সমল নাথাকে, তেতিয়া পিন ব্যৱহাৰ কৰা হয়, মূল চাদৰৰ চুকবোৰ শৰীৰৰ চাৰিওফালে মেৰিয়াই গাঁঠি দিয়া হয় নাইবা ছাৰংখন ঠাইত ধৰি ৰাখিবলৈ কমৰবান্ধনি ব্যৱহাৰ কৰা হয়।

তথ্য সংগ্ৰহ

শ্ৰেণী:বস্ত্ৰ
মৰেনা হেৰেৰা

জীৱনী

মৰেনা হেৰেৰা সৰুৰে পৰাই সামাজিক পৰিৱৰ্তনৰ বাবে প্ৰচাৰ চলোৱাত সক্ৰিয় আছিল। ১৯৯২ চনত সমাপ্ত হোৱা ছালভাডৰৰ গৃহযুদ্ধৰ সময়ত,

১৯৯২ চনত স্বাক্ষৰিত শান্তি চুক্তিৰ বিষয়ে হেৰেৰাই সম্পৰ্কে খোলাখুলিভাৱে সমালোচনা কৰিছিল। এই চুক্তিসমূহে এল ছালভাডৰত গৃহযুদ্ধৰ অন্ত পেলালে যদিও, হেৰেৰাৰ মতে ইয়াত মহিলাৰ অধিকাৰৰ ক্ষেত্ৰত ডাঙৰ খালী ঠাই ৰৈ গৈছিল। ১৯৯৭ চনত ফৌজদাৰী আইনৰ পৰিবৰ্তন আনি দেশখনত গৰ্ভপাত সম্পূৰ্ণভাৱে অবৈধ ঘোষণা কৰা হয়। ইয়াৰ আগতে কিছুমান গুৰুতৰ পৰিস্থিতিত—যেনে, মাতৃৰ জীৱন বিপদত থাকিলে,বা ধৰ্ষণৰ ফলত গৰ্ভধাৰণ হ’লে গৰ্ভপাত অনুমোদিত আছিল। কিন্তু নতুন আইনৰ পিছত সকলো ক্ষেত্ৰতেই ই নিষিদ্ধ হৈ পৰে। দেশখন কঠোৰভাৱে কেথলিক হোৱাৰ বাবে গৰ্ভপাতক নিষিদ্ধ বুলি গণ্য কৰা হয়। আনকি কিশোৰী গৰ্ভৱতী সকলেও বহু সমস্যাৰ সন্মুখীন হব লগাত পৰিছিল।

২০০৯ চনৰ পৰা হেৰেৰাই গৰ্ভপাতৰ অপৰাধমুক্তকৰণৰ বাবে নাগৰিক গোটৰ সৈতে কাম কৰি আহিছে, আৰু বৰ্তমান তেওঁ ইয়াৰ নেত্ৰী। ২০১৫ চনৰ জানুৱাৰী মাহত এম্নেষ্টী ইণ্টাৰনেশ্যনেলে তেওঁৰ কাম-কাজ সম্পৰ্কে প্ৰতিবেদন প্ৰকাশ কৰে, আৰু ২০১৬ চনত তেওঁক বিশ্বজুৰি ইতিবাচক প্ৰভাৱ পেলোৱাৰ বাবে বিবিচি ১০০ মহিলাৰ ভিতৰত অন্যতম হিচাপে নিৰ্বাচিত কৰে।

তথ্য সূত্ৰ
মেধা শংকৰ

মেধা শংকৰ (; জন্ম: ১ আগষ্ট ১৯৯৭)

প্ৰাৰম্ভিক জীৱন

উত্তৰ প্ৰদেশৰ নয়ডা চহৰত শংকৰে জন্ম গ্ৰহণ কৰিছিল আৰু তাতেই তেওঁ ডাঙৰ-দীঘল হৈছিল। শংকৰ এগৰাকী প্ৰশিক্ষিত হিন্দুস্তানী শাস্ত্ৰীয় কণ্ঠশিল্পী। তেওঁ দিল্লীৰ নেচনেল ইনষ্টিটিউট অৱ ফেশ্বন টেকন'লজিৰ পৰা ফেশ্বন মেনেজমেণ্ট বিষয়ত স্নাতকোত্তৰ ডিগ্ৰী লাভ কৰে।

কৰ্মজীৱন

২০১৯ চনত, ব্ৰিটিছ টেলিভিছন ধাৰাবাহিক বীচাম হাউচত অভিনয়েৰে, শংকৰে অভিনয় জগতত আত্মপ্ৰকাশ কৰে। ধাৰাবাহিকখনত তেওঁ ৰোশনাৰা নামৰ ছোৱালী এজনীৰ চৰিত্ৰত অভিনয় কৰে। ইয়াৰ পিছত ২০২১ চনত, শ্বাদিস্থান নামৰ হিন্দী ভাষাৰ কিশোৰ-কিশোৰীৰ সংগীতধৰ্মী ছবি এখনত অভিনয়েৰে শংকৰে চলচ্চিত্ৰত অভিষেক ঘটায়। নিউজ১৮-ৰ সৃষ্টি নেগীয়ে মতামত আগবঢ়ায়, "মেধাই কিশোৰী এগৰাকীৰ দুৰ্বলতা আৰু উতলি থকা হতাশাক সম্পূৰ্ণ সততাৰে উপস্থাপন কৰে" একে বছৰতে, তেওঁ ষ্ট্ৰীমিং ধাৰাবাহিক দিল বেকাৰাৰত কনিষ্ঠ ভগ্নী ঈশ্বৰীৰ চৰিত্ৰত অভিনয় কৰিছিল। এই ধাৰাবাহিকখনে সমালোচকৰ পৰা ইতিবাচক সমালোচনা লাভ কৰিছিল।

২০২২ চনত, শংকৰে মেক্স, মিন এণ্ড মেউজাকি নামৰ ছবিখনত মিনাৰাৰ চৰিত্ৰত অভিনয় কৰিছিল, যিয়ে বয়সস্থ মানুহ এজনৰ বাবে তাইৰ প্ৰেমিকক এৰি দিয়ে। এই ছবিখনে বিভিন্ন চলচ্চিত্ৰ মহোৎসৱত সমালোচকৰ প্ৰশংসা লাভ কৰিছিল। ২০২৩ চনত, শংকৰে অভিনেতা বিক্ৰান্ত মেছিৰ বিপৰীতে নাট্যধৰ্মী ছবি টুৱেলভ্থ ফেইলত শ্ৰদ্ধা যোশীৰ চৰিত্ৰত অভিনয় কৰে। ইণ্ডিয়া টুডেৰ ভাবনা আগৰৱালাই উল্লেখ কৰিছে, "শ্ৰদ্ধাৰ চৰিত্ৰত মেধা শংকৰৰ এটা নিৰ্দিষ্ট অংশও আছে, আৰু তেওঁ হৈছে ছবিখনৰ লঘু মুহূৰ্তত সহায় কৰা ক্ৰাচ।" দ্য হিন্দুৰ অনুজ কুমাৰে কয় যে শংকৰে তেওঁৰ "স্থিৰতা আৰু উষ্ণতাৰে" আপ্লুত কৰে। ছবিখনে শ্লিপাৰ হিট হিচাপে মৰ্যাদা লাভ কৰিছিল। এই ছবিখনে তেওঁৰ কৰ্মজীৱনৰ অগ্ৰগতি প্ৰদান কৰিছিল আৰু তেওঁ অভিনেত্ৰীৰূপে সকলোৰে নজৰলৈ আহে।

চলচ্চিত্ৰপুঞ্জী

চলচ্চিত্ৰ

†
এতিয়াও মুক্তি নোপোৱা ছবিসমূহক বুজায়

বৰ্ষ
শিৰোনাম
ভূমিকা
টোকা
তথ্য.
২০১৫
উইথ ইউ ফৰ ইউ অলৱেইজ
মায়া
চুটি ছবি

২০২১
শ্বাদিস্থান
আৰ্শী মোডী

২০২২
মেক্স, মিন এণ্ড মেউজাকি
মিনাৰা "মিন" হুছেইন

২০২৩
টুৱেলভ্থ ফেইল
শ্ৰদ্ধা যোশী
লগতে গীত "বোলো না" (চলচ্চিত্ৰ সংস্কৰণ)ৰ বাবে গায়িকা

২০২৫
মালিক

পোষ্ট-প্ৰডাকচন

শিৰোনামহীন ছবি

চিত্ৰগ্ৰহণ

টেলিভিছন

বৰ্ষ
শিৰোনাম
ভূমিকা
টোকা
তথ্য.
২০১৯
বীচাম হাউচ
ৰোশনাৰা
ব্ৰিটিছ ছিৰিজ

২০২১
দিল বেকাৰাৰ
ঈশ্বৰী ঠাকুৰ

বঁটা আৰু মনোনয়ন

বৰ্ষ
পুৰস্কাৰ
শিতান
চলচ্চিত্ৰ
ফলাফল
তথ্য.
২০২৪
জি চিনে বঁটা
শ্ৰেষ্ঠ নৱাগতা অভিনেত্ৰী
টুৱেলভ্থ ফেইল

পিংকভিলা স্ক্ৰীণ আৰু ষ্টাইল আইকন বঁটা
শ্ৰেষ্ঠ অভিনেত্ৰী - জুৰী চয়ছ

তথ্য উৎস

বাহ্যিক সংযোগ

শ্ৰেণী:উত্তৰ প্ৰদেশৰ ব্যক্তি
শ্ৰেণী:উত্তৰ প্ৰদেশৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
মিউৰী সমৰসিংহে

ৱিজয়ৰত্ন মিউৰী সমৰসিংহে (ইংৰাজী: Wijeratne Miyuri Samarasinghe; ১৫ মাৰ্চ ১৯৩৯ – ৬ ফেব্ৰুৱাৰী ২০২১), জনপ্ৰিয়ভাৱে মিউৰী সমৰসিংহে নামেৰে পৰিচিত, শ্ৰীলংকাৰ চলচ্চিত্ৰ, থিয়েটাৰ আৰু টেলিভিছনৰ এগৰাকী অভিনেত্ৰী আছিল। অভিনয়ৰ উপৰি তেওঁ নৃত্যশিল্পী, চিত্ৰনাট্যকাৰ, প্ৰযোজক আৰু পৰিচালক হিচাপেও কাম কৰিছিল। তেওঁ ‘সুদৰ্শী ইনষ্টিটিউট’ৰ সভাপতি হিচাপে কাৰ্যনিৰ্বাহ কৰি আছিল।

ব্যক্তিগত জীৱন

১৯৩৯ চনৰ ১৫ মাৰ্চত মোৰাটুৱাত তেওঁৰ জন্ম হৈছিল। তেওঁ প্ৰথমে মোৰাটুৱাৰ হোলী ৰোজাৰী কেথলিক স্কুলত পঢ়িছিল আৰু তাৰ পিছত মুচাউছ কলেজলৈ যায়। ১৪ বছৰ বয়সতে তেওঁ জয়ন্ত আলগামাৰ নিৰ্দেশনাত শ্ৰীলংকাৰ উচ্চ আৰু নিম্নভূমিৰ নৃত্য পৰিৱেশন কৰিবলৈ সক্ষম হৈছিল। সেয়েহে মাহেকীয়া ৰেডিঅ’ শ্ব’ৰ মাজৰ আৰু শেষৰ নৃত্য পৰিৱেশনৰ বাবে তেওঁক নিৰ্বাচিত কৰা হৈছিল।

তেওঁ সিংহল সাংস্কৃতিক প্ৰতিষ্ঠানত (সুদৰ্শী) শিক্ষক হিচাপে কাম কৰি বিভিন্ন পদত অধিষ্ঠিত হৈছিল।

অভিনয় জীৱন

স্কুলত পঢ়ি থকা অৱস্থাতে তেওঁ ৰেডিঅ' চিলনত প্ৰৱেশ কৰে আৰু পিছলৈ সংগীতজ্ঞ এম কে ৰকছামীৰ সৈতে বিভিন্ন ৰেডিঅ' অনুষ্ঠানত অংশগ্ৰহণ কৰে। তেওঁ ‘মাচিকা ৰেগুমা’ অনুষ্ঠানৰ এগৰাকী স্থায়ী সদস্য হৈ পৰে। ইয়াৰ মাজতে তেওঁ ধৰ্ম শ্ৰী ৱিক্ৰমসিংহেৰদ্বাৰা পৰিচালিত ৰেডিঅ' নাটকৰ স্ক্ৰীণ টেষ্টত অৱতীৰ্ণ হয় আৰু শীৰ্ষ পাঁচজন উত্তীৰ্ণৰ ভিতৰত এজন হিচাপে পৰিগণিত হয়। সেই সময়ত তেওঁ ৰেডিঅ'ৰ অন্যান্য তৰুণ শিল্পী যেনে গীতা কান্তি জয়াকোডি আৰু নিৰঞ্জলা সৰোজিনীৰ সৈতে ‘বালোলী লোলী লোলী’ৰ দৰে অনুষ্ঠানত যোগদান কৰিছিল। বিবাহৰ পিছত তেওঁ শিল্পজগতৰপৰা আঁতৰি আহিছিল যদিও পিছলৈ ৱেলিকালা ৰত্নৰ মঞ্চ নাটক ‘অলুথ দাৱাচক’ৰ বাবে মাৰ্চি এডিৰিচিংহেৰ সৈতে যোগদান কৰে।

ইয়াৰ পিছত তেওঁ ‘ৰাণ কান্দা’, ‘উমাথুচান ৱাৰুচাৱা’, ‘বাম্মান্নো’, ‘উৰুভিছি’, ‘হিথা হোণ্ডা আম্মাণ্ডি’, ‘নাটুক্কাৰায়ো’, ‘নেকথা’, ‘অ’থেলো’, ‘শিৱম্মা ধনাপালা’, ‘লোৰা’ আৰু ‘নৱাছিয়া অণু নৱায়া’ আদি মঞ্চ নাটকত অভিনয়ৰ বহু সুযোগ লাভ কৰে। তেওঁ ৩০০তকৈও অধিক মঞ্চ নাটকত অভিনয় কৰিছে আৰু ১০খন নাটক প্ৰযোজনা তথা পৰিচালনা কৰিছে। ১৯৮১ চনত তেওঁ ‘নৱাছিয়া অণু নৱায়া’ নাটকৰ বাবে ৰাষ্ট্ৰীয় উৎসৱত শ্ৰেষ্ঠ অভিনেত্ৰীৰ বঁটা লাভ কৰে। সেই একে বছৰতে তেওঁৰ প্ৰযোজনা ‘হিমা কুৰুল্লো’ই গোল্ডেন ডিজাইন এৱাৰ্ডছত শ্ৰেষ্ঠ অভিনেতা, অভিনেত্ৰী, চিত্ৰনাট্য আৰু প্ৰযোজনাৰ বাবে চাৰিটা বঁটা লাভ কৰে। তেওঁ ১৯৭৬ চনত শ্ৰেষ্ঠ অভিনয়ৰ বাবে ৰাষ্ট্ৰীয় বঁটা আৰু ২০০২ চনত ‘কেম্মুৰা’ নাটকৰ বাবে শ্ৰেষ্ঠ অভিনেত্ৰীৰ বঁটা লাভ কৰে।

নিৰ্বাচিত টেলিভিছন ধাৰাবাহিক

দামিনী
ডু দাৰুৱো
গংগা সাহা নিশ্সংক
গিৰায়া
হিৰুটা পীপেনা সূৰ্যকান্ত
ইৰাটা হান্দানা মাল
মালচাৰা আকুনু
নিৰানন্দয়া
পাচে গেনা মানামালি
সংসাৰ চাকমানা
সিহিনা নিম্নায়া
সুৰা অসুৰা

তথ্যসূত্ৰ

বাহ্যিক সংযোগ

Chat With Miyuri Samarasinghe

শ্ৰেণী:শ্ৰীলংকাৰ অভিনেত্ৰী
গোঁসাই উলিওৱা মেলা

গোঁসাই উলিওৱা মেলা মধ্য অসমৰ নগাঁও জিলাৰ পশ্চিমাঞ্চল আৰু মৰিগাঁও জিলাত অনুষ্ঠিত এক লোক-উৎসৱ। এই উৎসৱ ব’হাগ-জেঠ মাহত পালন কৰা হয়।

তাৎপৰ্য

গোঁসাই উলিওৱা মেলাত ৰজাঘৰে ৰখা প্ৰতিষ্ঠা কৰা গোঁসাইক এবছৰৰ মূৰত ৰাইজৰ দৰ্শনৰ বাবে মুকলি ঠাইলৈ উলিয়াই অনা হয়। উক্ত স্থানত ঢাল-তৰোৱাল লৈ নানা খেল-ধেমালি কৰি প্ৰজাক আমোদ দি মেলা পতা হয়।

কিম্বদন্তি

কাহিনীমতে শংকৰদেৱৰ নাতি-বোৱাৰী আই কনকলতা আৰু দামোদৰে শংকৰদেৱৰ জন্ম ঠাইৰ চিন বিচাৰি বৰদোৱালৈ আহোঁতে তিহুলীয়া বিলৰ পাৰত চাতুৱা নামে মিকিৰ ৰজাক তেওঁলোকৰ গাঁৱত লগ পায়। দামোদৰ দেৱক সহায় কৰিবলৈ ৰজাই সৈন্য-সামন্ত দি হাবি-বন কাটি আগুৱাই গৈ বৰদোৱা থান পায়। তাতে মিকিৰ ৰজাই দামোদৰ দেৱৰ শিষ্যত্ব গ্ৰহণ কৰে। পিছত এদিন গুৰুৱে সেই ঠাইত ফল্গু উৎসৱৰ বিষয়ে সোধাত ৰজাই সেই উৎসৱ তাত পতা নহয় বুলি কয়; কিন্তু গুৰুৰ ইচ্ছা অনুসৰি ব’হাগ বিহুৰ পিছৰ গুৰুবাৰত(বৃহস্পতিবাৰ) পাত্ৰ-মন্ত্ৰীসহিতে গোঁসাই ফুৰোৱা মেলা পাতে।

ৰীতি-নীতি

উৎসৱৰ দিনা পুৱাই বৰঢোল বজাই “ঢোল-সাৰ’’(জাননী) দিয়ে। তাৰপিছত নামঘৰৰ মণিকূটৰ পৰা খাটোলাত গোঁসাই উলিয়াই আনি ৰীতিমতে গোঁসাই ধুওৱা হয়। গোঁসাই ধুওৱা পানী মটিত পৰিবলৈ নিদিয়াকৈ তামৰ কাঁহী এখনৰ ওপৰত এই কাৰ্য কৰা হয় আৰু পিছত সেই পানী পদজল হিচাপে ভকতে গ্ৰহণ কৰে। পিছত গোঁসাইক ন-বস্ত্ৰ-অলংকাৰেৰে সজাই খাটোলাত তুলি প্ৰতিষ্ঠা কৰি নামকীৰ্তন কৰে আৰু ফাকুগুড়ি ছটিয়াই দিয়ে। সকলোৱে সেৱা কৰে। তাৰপিছত উংসৱথলীত কলপাতেৰে সজা তিনিখন ৰভাৰ এখনত গোঁসাই, এখনত ৰজা-ডেকাৰজা, আৰু আনখনত ডা-ডাঙৰীয়াসকল বহে। নাম-কীৰ্তন কৰি বৰঢোলৰ তালে তালে খেল-ধেমালি কৰে। শেষত গোঁসাইক পুনৰ নামঘৰত প্ৰৱেশ কৰোৱাব লওঁতে দুৱাৰমুখত ভেটা দিয়া হয়। শালীন বাদানুবাদ কৰি শেষত গোঁসাইক মণিকূটত পুনৰ স্থাপন কৰা হয়।

বনমালা-ধূপমালা

তুলসীৰ দৰে পৱিত্ৰ জ্ঞান কৰা বনমালা আৰু ধূপমালা গুল্মজাতীয় গছ। ইয়াৰ আঁহ পকাই পকাই মূৰত পিন্ধিব পৰাকৈ মালা সজা হয়। ৰজা আৰু ডেকা ৰজাক বনমালা আৰু বৰঢুলীয়াল ধূপমালাৰ মালা দিয়া হয়।

বাহ্যিক সংযোগ

গোঁসাই উলিওৱা মেলা।

তথ্য সূত্ৰ

শ্ৰেণী:অসমৰ সংস্কৃতি
শ্ৰেণী:লোক-সংস্কৃতি
মনিকা ক্ৰুজ

মনিকা ক্ৰুজ ছানচেজ (ইংৰাজী: Mónica Cruz Sánchez; জন্ম: ১৪ মাৰ্চ, ১৯৭৭) এগৰাকী স্পেনিছ অভিনেত্ৰী আৰু নৃত্যশিল্পী। তেওঁ অভিনেত্ৰী পেনেলোপি ক্ৰুজৰ সৰু ভনীয়েক। তেওঁ দ্য ইনকুৱাৰী (২০০৬), লাষ্ট আৱাৰ (২০০৮), জেৰী কটন (২০১০) আৰু আইৰন ক্ৰছ (২০১১) আদি চলচ্চিত্ৰত অভিনয় কৰিছে।

প্ৰাৰম্ভিক জীৱন

মনিকা ক্ৰুজৰ জন্ম হৈছিল স্পেইনৰ মাদ্ৰিদৰ আলকোবেণ্ডাছ নামৰ এখন শ্ৰমিক প্ৰধান চহৰত। তেওঁ এগৰাকী কেশসজ্জাশিল্পী এনকাৰ্না ছানচেজ আৰু এজন খুচুৰা ব্যৱসায়ী তথা অটো মেকানিক এডুয়াৰ্ডো ক্ৰুজৰ (মৃত্যু ২০১৫) কন্যা। সমগ্ৰ শৈশৱকাল তেওঁ আলকোবেণ্ডাছতে কটাইছিল। তিনিজন সন্তানৰ ভিতৰত তেওঁ মাজু; তেওঁৰ ডাঙৰ ভগ্নী পেনেলোপি ক্ৰুজ এগৰাকী অভিনেত্ৰী আৰু সৰু ভাতৃ এডুয়াৰ্ডো (জন্ম ১৯৮৬) এজন গায়ক। ১৯৯৯ চনত তেওঁৰ পিতৃ-মাতৃৰ বিবাহ বিচ্ছেদ হয় আৰু ২০০৩ চনত তেওঁৰ পিতৃয়ে কাৰ্মেন মৰেনোৰ সৈতে পুনৰ বিবাহপাশত আবদ্ধ হয়। মৰেনোৱে ২০১২ চনৰ ২৪ ফেব্ৰুৱাৰীত ছালমা ক্ৰুজ নামৰ এগৰাকী কন্যা সন্তানৰ জন্ম দিয়ে। পেনেলোপি আৰু মনিকাই এগৰাকী প্ৰতিশ্ৰুতিসম্পন্ন তৰুণী নৃত্যশিল্পী হিচাপে নিজকে প্ৰতিষ্ঠা কৰিছিল আৰু দুয়োৱে পেছাদাৰী প্ৰশিক্ষণ লাভ কৰিছিল; পেনেলোপিয়ে স্পেইনৰ নেচনেল কনজাৰ্ভেটৰীত অধ্যয়ন কৰাৰ বিপৰীতে মনিকাই পৰম্পৰাগত বেলে আৰু ফ্লেমেংকো নৃত্যৰ অধ্যয়নৰ বাবে দ্য ৰয়েল একাডেমী অৱ ডান্সত নামভৰ্তি কৰিছিল।

ব্যক্তিগত জীৱন

২০১৩ চনৰ ১৪ মে’ত তেওঁ নিজৰ একমাত্ৰ সন্তান এণ্টোনেলা ক্ৰুজ ছানচেজৰ জন্ম দিয়ে। তেওঁৰ কন্যা কৃত্ৰিম প্ৰজননৰ জৰিয়তে গৰ্ভধাৰণ কৰা হৈছিল আৰু তেওঁৰ কোনো আইনী পিতৃ নাই।

ক্ৰুজে ফ্লেমেংকো নৃত্য ভাল পায় আৰু এই সন্দৰ্ভত তেওঁ কয়, "নৃত্য মোৰ প্ৰথম চখ। ই এক আশ্চৰ্যজনক অনুশাসন শিকায় আৰু সেই অনুশাসন আপোনাৰ লগত সদায় থাকি যায়। মোৰ ভগ্নী আৰু মই ই আমাক কিমান সহায় কৰিছে সেই বিষয়ে সকলো সময়তে কথা পাতো।"

তথ্যসূত্ৰ

বাহ্যিক সংযোগ

শ্ৰেণী:স্পেনীছ অভিনেত্ৰী
শ্ৰেণী:নৃত্যশিল্পী
মনজ্যোৎস্না মহন্ত

মনজ্যোৎস্না মহন্ত গোস্বামী অসমৰ এগৰাকী কণ্ঠশিল্পী, সংগীত পৰিচালক, অধ্যাপক। তেখেত কেশৱ মহন্ত আৰু নিকুঞ্জলতা মহন্তৰ জীয়ৰী। তেখেতে কণ্ঠ দিয়া অসমীয়া চলচ্চিত্ৰসমূহ হৈছে- সপোন, অজলা ককাই, দ্বীপজ্যোতি। একক কণ্ঠৰ গীতৰ এলবামসমূহ হ’ল- লহৰ, মনজৰী, আৱেগেৰে, ৰাগি সুৱদি, চকুতে চকু, হিট অফ্ মনজ্যোৎস্না, নাদ (বৰগীত),এনাজৰী, চেনেহজৰী (ৰুদ্ৰ বৰুৱাৰ গীতৰ এলবাম) আদি। মহন্ত বৰ্তমান সন্দিকৈ ছোৱালী মহাবিদ্যালয়ৰ অসমীয়া বিভাগৰ অধ্যাপক। উল্লিখিত চলচ্চিত্ৰ আৰু এলবামসমূহৰ উপৰিও অসমৰ বহুতো জনপ্ৰীয় গীতত তেওঁ কণ্ঠ নিগৰাইছে। মহন্তই বৰ্তমানলৈকে দুখনকৈ গ্ৰন্থ সম্পাদনা কৰিছে। আনহাতে তেখেতৰ মোমায়েক আছিল অসমৰ এগৰাকী গীতিকাৰ, সুৰকাৰ, বিহুসম্ৰাট হিচাপে খ্যাত সংগীতশিল্পী খগেন মহন্ত৷ প্ৰাৰম্ভিক সময়ছোৱাত মনজ্যোৎস্না মহন্তৰ খেলা-ধূলাত ৰাপ আছিল৷ খেলুৱৈ হ'ব বুলিয়েই তেওঁ আশা কৰিছিল৷ কিন্তু ঘৰখনৰ সাংগীতিক পৰিৱেশে তেওঁক ক্ৰমাৎ সংগীতৰ দিশে আকৰ্ষিত কৰিলে৷

তেখেতৰ শাস্ত্ৰীয় সংগীতৰ গুৰু আছিল গুণদা দাস কোঁৱৰ৷ শৈশৱৰ সংগীত শিক্ষাৰ কথা সুঁৱৰি তেখেতে এটা সাক্ষাৎকাৰত কৈছে-
মোৰ জন্ম গুৱাহাটীৰ শান্তিপুৰত হৈছিল৷ পাছলৈ যি মোৰ শাস্ত্ৰীয় সংগীতৰ গুৰু হৈছিল গুণদা দাস কোঁৱৰ বাইদেউ৷ তেওঁৰ হাততে মোৰ জন্ম হৈছিল৷

মনজ্যোৎস্না মহন্তই তাৰিণী চৌধুৰী চৰকাৰী উচ্চতৰ মাধ্যমিক বহুমুখী বালিকা বিদ্যালয়ৰপৰা তেখেতে হাইস্কুলীয়া শিক্ষা সমাপ্ত কৰে। অষ্টম শ্ৰেণীত তেখেতে সংগীতক ঐচ্ছিক বিষয় হিচাপে গ্ৰহণ কৰিছিল৷ সংগীতত তেখেতে লেটাৰ লাভ কৰিছিল৷ পৰৱৰ্তী সময়ত সন্দিকৈ ছোৱালী মহাবিদ্যালয়ৰপৰা ১৯৮৭ চনত অসমীয়া বিষয়ত স্নাতক আৰু গুৱাহাটী বিশ্ববিদ্যালয়ৰপৰা একেটা বিষয়তে ১৯৯০ চনত স্নাতকোত্তৰ ডিগ্ৰী লাভ কৰে। গুৱাহাটী বিশ্ববিদ্যালয়ত তেখেতে "শ্ৰেষ্ঠ গায়িকা"ৰ সন্মান লাভ কৰিছিল৷

চাকৰি জীৱন

তেখেত বৰ্তমান সন্দিকৈ ছোৱালী মহাবিদ্যালয়ৰ অসমীয়া বিভাগৰ অধ্যাপক।

বঁটা

ৰাজ্যিক চলচ্চিত্ৰ বঁটা, ১৯৯৬-১৯৯৮
‘সপোন’ চলচ্চিত্ৰৰ ‘এনেকৈয়ে ভাগেনে সপোন শীৰ্ষক গীতটোৰ বাবে শ্ৰেষ্ঠ কণ্ঠশিল্পী বঁটা।
শ্ৰেষ্ঠ জনপ্ৰিয় গীত শিতানত ‘গপ-চপ মিউজিক এৱাৰ্ড’। ২০১৪
সন্দিকৈ ছোৱালী মহাবিদ্যালয়ৰ একেৰাহে তিনি বছৰৰ ‘শ্ৰেষ্ঠ সংগীত শিল্পী’, ১৯৮৫,১৯৮৬,১৯৮৭
গুৱাহাটী বিশ্ববিদ্যালয়ৰ ‘শ্ৰেষ্ঠ সংগীত শিল্পী’, ১৯৮৯-১৯৯০

সন্মান

তেখেত অল ইণ্ডিয়া ৰেডিঅ’ৰ ‘বি’ গ্ৰেড শিল্পী হিচাপে স্বীকৃত।
‘গপ-চপ মিউজিক এৱাৰ্ড’ৰ জুৰী মেম্বাৰ। (২০১৪ চনৰপৰা ২০১৭)
ৰামধেনু টেলিভিশ্যন চেনেলৰ ঝংকাৰ-লিটল চেম্পচ্’ৰ জুৰী মেম্বাৰ। (২০১৪ৰপৰা ২০১৬)
ৰেঙণি টেলিভিশ্যন চেনেলৰ ‘যুগলবন্দী’ অনুষ্ঠানৰ জুৰী মেম্বাৰ।

সাংস্কৃতিক জীৱন

তেখেতে কণ্ঠ দিয়া চলচ্চিত্ৰসমূহ হৈছে- সপোন, অজলা ককাই, দ্বীপজ্যোতি
তেখেতৰ একক কণ্ঠৰ গীতৰ এলবাম- লহৰ, মনজৰী, আৱেগেৰে,ৰাগি সুৱদি, চকুতে চকু, হিট অফ্ মনজ্যোৎস্না, নাদ (বৰগীত),এনাজৰী. চেনেহজৰী (ৰুদ্ৰ বৰুৱাৰ গীতৰ এলবাম) ৷

প্ৰকাশিত গ্ৰন্থ

কেশৱ মহন্তৰ গীত সমগ্ৰ (সম্পাদনা), ২০১৭
প্ৰেম অমৃতৰ নদী, ২০১৬

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমীয়া শিক্ষাবিদ
কমলা সিনহা

কমলা সিনহা (; ৩০ ছেপ্টেম্বৰ ১৯৩২-৩২ ডিচেম্বৰ ২০১৪ ) এগৰাকী ভাৰতীয় ৰাজনীতিবিদ আৰু কূটনীতিবিদ আছিল। ১৯৯০ চনৰ পৰা ২০০০ চনলৈকে তেওঁ দুবাৰকৈ ৰাজ্যসভা লৈ নিৰ্বাচিত হৈছিল, আৰু পিছত চুৰিনাম আৰু বাৰ্বাডোছত ৰাষ্ট্ৰদূত হিচাপে কাৰ্যনিৰ্বাহ কৰিছিল। তেওঁ আই. কে. গুজৰাল কেবিনেটত বৈদেশিক পৰিক্ৰমাৰ কেন্দ্ৰীয় ৰাজ্যিক মন্ত্ৰী আছিল। ২০১৪ চনৰ ৩১ ডিচেম্বৰত নিউয়ৰ্কৰ চাইৰাকুজত ৮২ বছৰ বয়সত তেওঁৰ মৃত্যু হয়।

ব্যক্তিগত জীৱন

১৯৩২ চনৰ ৩০ ছেপ্টেম্বৰত ঢাকা (বৰ্তমান বাংলাদেশ) জন্মগ্ৰহণ কৰা জনসংঘৰ প্ৰতিষ্ঠাপক শ্যামা প্ৰসাদ মুখাৰ্জী নাতিনী সিনহা, বিহাৰ বিপ্লৱী, জাতীয়তাবাদী, সমাজবাদী, ট্ৰেড ইউনিয়নবাদী আৰু প্ৰথম বিৰোধী দলৰ নেতা বাছাৱন সিনহা সৈতে বিবাহপাশত আবদ্ধ হৈছিল।

ৰাজনৈতিক জীৱন

১৯৭২-৮৪ ৰ মাজত বিহাৰ বিধান পৰিষদৰ দুবাৰ সদস্য আৰু তাৰোপৰি ৰাজ্যসভাৰ দুটা কাৰ্যকালৰ সদস্য ৰূপে কাৰ্যনিৰ্বাহ কৰিছিল। এই সময়ছোৱাত, তেওঁ বিভিন্ন কমিটিৰ সদস্য ৰূপেও কাৰ্যকৰী ভূমিকা গ্ৰহণ কৰিছিল। তেওঁৰ স্বামী বাছাৱন সিনহা এজন স্বাধীনতা সংগ্ৰামী আছিল আৰু জয়প্ৰকাশ নাৰায়ণ আৰু কৰ্পূৰী ঠাকুৰৰ সহকৰ্মী আছিল। জয়প্ৰকাশ নাৰায়ণ নেতৃত্বাধীন গণআন্দোলনৰ সময়ত তেওঁক মেইন্টেনেন্স অৱ ইণ্টাৰনেল ছিকিউৰিটি এক্ট (এমআইএছএ) ৰ অধীনত আটক কৰা হৈছিল। তেওঁ বহু বছৰ ধৰি হিন্দ মাজদুৰ সভাৰ সভাপতি হিচাপে দায়িত্ব পালন কৰিছিল, আৰু এই পদত অধিষ্ঠিত হোৱা একমাত্ৰ মহিলা সভাপতি আছিল। এছিয়া আৰু বিশ্বজুৰি বিভিন্ন দায়িত্বত থাকি তেওঁ ব্যাপকভাৱে ভ্ৰমণ কৰিছিল আৰু দেশ-বিদেশত নিজৰ উপস্থিতি নিশ্চিত কৰিছিল।

তথ্য সূত্ৰ
বঙাইগাঁও বিধান সভা সমষ্টি

বঙাইগাঁও বিধানসভা সমষ্টি ভাৰতৰ অসম ৰাজ্যৰ অসম বিধানসভাৰ ১২৬টা বিধানসভা সমষ্টিৰ ভিতৰত এটা। বঙাইগাঁও সমষ্টিটো বৰপেটা লোকসভা সমষ্টিৰ অংশ।

সমষ্টিৰ বিস্তৃতি

এই বিধানসভা সমষ্টিটোৱে তলত উল্লেখ কৰা অঞ্চলসমূহ সামৰি লৈছে—
বঙাইগাঁও পৌৰসভা
নিউ বঙাইগাঁও ৰে’লৱে কলনী
মণিকপুৰ উন্নয়ন খণ্ড (আংশিক)
ডাংতল উন্নয়ন খণ্ড (আংশিক)
বইটামাৰী উন্নয়ন খণ্ড (আংশিক)

বিধানসভাৰ সদস্যসকল

বছৰ
সদস্য
দল
১৯৬৭
মথুৰা মোহন সিংহ
ভাৰতীয় জাতীয় কংগ্ৰেছ
১৯৭২
ধ্ৰুৱ বৰুৱা
ভাৰতীয় জাতীয় কংগ্ৰেছ
১৯৭৮
মথুৰা মোহন সিংহ
জনতা পাৰ্টি
১৯৮৩
ফণী ভূষণ চৌধুৰী
স্বতন্ত্ৰ
১৯৮৫
স্বতন্ত্ৰ
১৯৯১
অসম গণ পৰিষদ
১৯৯৬
অসম গণ পৰিষদ
২০০১
অসম গণ পৰিষদ
২০০৬
অসম গণ পৰিষদ
২০১১
অসম গণ পৰিষদ
২০১৬
অসম গণ পৰিষদ
২০২১
অসম গণ পৰিষদ
২০২৪ উপ-নিৰ্বাচন
দীপ্তিময়ী চৌধুৰী
অসম গণ পৰিষদ

নিৰ্বাচনী ফলাফল

২০২৪ উপ-নিৰ্বাচন

২০২১

২০১৬

তথ্যসূত্ৰ

বাহ্যিক সংযোগ

Category:অসমৰ বিধানসভা সমষ্টি
Category:অসমৰ ৰাজনীতি
Category:বঙাইগাঁও জিলা
ইভা ৰণৱীৰা

ইভা ৰণৱীৰা (ইংৰাজী: Eva Ranaweera; ১৯২৪ — ৯ ফেব্ৰুৱাৰী ২০১০) এগৰাকী নাৰীবাদী লেখিকা, কবি আৰু সাংবাদিক আছিল, যিয়ে ইংৰাজী আৰু সিংহল দুয়োটা ভাষাতে লিখিছিল। তেওঁ বনিতা বিত্থী নামৰ জনপ্ৰিয় মহিলা আলোচনীখনৰ প্ৰথমগৰাকী সম্পাদিকা আছিল।

জীৱনী

ৰণৱীৰাৰ জন্ম শ্ৰীলংকাৰ এক অভিজাত পৰিয়ালত হৈছিল আৰু তেওঁ ইংৰাজী ভাষাত কথা পাতি ডাঙৰ-দীঘল হৈছিল। তেওঁৰ পৰিয়ালে ব্ৰিটিছ ঔপনিৱেশিক প্ৰশাসনৰ অধীনত কাম কৰিছিল। তেওঁ গাম্পাহাৰ হোলী ক্ৰছ কলেজত শিক্ষা গ্ৰহণ কৰিছিল। ১৯৪৯ চনৰপৰা ১৯৫৩ চনলৈ কলম্বো বিশ্ববিদ্যালয়ত ইংৰাজী, ইতিহাস আৰু সিংহল ভাষা অধ্যয়ন কৰিছিল। চাৰি বছৰ ধৰি সংবাদ সেৱাত থকাৰ পিছত তেওঁ কলম্বো বিশ্ববিদ্যালয়ত অনুবাদক হিচাপে কাম আৰম্ভ কৰে। ইয়াৰ মাজতে তেওঁ ছুইজাৰলেণ্ড, ৰাছিয়া, চীন, ভাৰত আৰু ভিয়েটনাম ভ্ৰমণ কৰাৰ লগতে ইজিপ্টত কাম কৰিছিল। শ্ৰীলংকালৈ ঘূৰি অহাৰ পাছত তেওঁ মহিলা আলোচনী বনিতা বিত্থীৰ সম্পাদিকা হিচাপে নিযুক্তি লাভ কৰে। নাৰীবাদী হিচাপে তেওঁ বিশেষকৈ গ্ৰাম্য মহিলাসকলৰ মৰ্যাদা আৰু অধিকাৰৰ হকে মাত মাতিছিল।

২০১০ চনৰ ৯ ফেব্ৰুৱাৰীত ৰণৱীৰাৰ মৃত্যু হয়। মৃত্যুৰ সময়ত তেওঁ 'কান্থা হাণ্ডা' নামৰ নাৰীবাদী সংস্থাৰদ্বাৰা প্ৰকাশিত আলোচনী ভইচেছ অৱ ৱমেন সম্পাদনা কৰি আছিল।

বঁটা আৰু সন্মান

ৰাজ্যিক সাহিত্য বঁটা

১৯৯৮ — উইথ মায়া
১৯৯৩ — ৱেন উই ৰিটাৰ্ণড উইদাউট ইউ

গ্ৰেচিয়ান প্ৰাইজ

২০০০ (চুটি তালিকাভুক্ত) — ব্লিচফুলি
১৯৯৬ (চুটি তালিকাভুক্ত) — উইথ মায়া
১৯৯৪ (চুটি তালিকাভুক্ত) — ৱাট উইল ইউ ডু ডু ডু ক্লাৰা, ৱাট উইল ইউ ডু?

নিৰ্বাচিত ৰচনাৱলী

সিংহল ভাষাত

উপন্যাস

লাইচা (১৯৬৭)
চেডোনা (১৯৭৩)

নাটক

আট্টাকামাল পাৰাভাগিয়া (১৯৯৩)
পিন গোনা
লোভি গাহে পিলিলাই
এহাটা ভাহালা নীল আহাচাই

ইংৰাজী ভাষাত

কবিতা

ৱাট উইল ইউ ডু ডু ডু ক্লাৰা ৱাট উইল ইউ ডু? (১৯৯৪)
উইথ মায়া (১৯৯৭)
এণ্ডিং উইথ বিগিনিং (২০০১)

অ-কল্পকাহিনী

চাম লিটাৰেৰী ৱমেন অৱ শ্ৰীলংকা (১৯৯১)

তথ্যসূত্ৰ

শ্ৰেণী:শ্ৰীলংকাৰ ব্যক্তি
শ্ৰেণী:লেখিকা
বিনোদ কুমাৰ

বিনোদ কুমাৰ (, জন্ম ২০ জুলাই ১৯৮০) এগৰাকী ভাৰতীয় পেৰা-এথলীট তথা ডিচকাছ থ্ৰ' খেলুৱৈ। তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকৰ পুৰুষৰ ডিচকাছ থ্ৰ'ৰ এফ৫২ শাখাত ব্ৰঞ্জৰ পদকৰ বাবে স্থান লাভ কৰিছিল, পিছে টকিঅ' পেৰালিম্পিকৰ প্ৰতিযোগিতা সমিতিয়ে তেওঁক প্ৰতিবন্ধকতা শ্ৰেণীবিভাজন মূল্যায়নত অযোগ্য বুলি বিবেচনা কৰাৰ ফলত তেওঁ ব্ৰঞ্জৰ পদক হেৰুৱায়।

ব্যক্তিগত জীৱন

বিনোদ কুমাৰৰ জন্ম হৈছিল হাৰিয়ানাৰ ৰোহতক চহৰত। তেওঁ ভাৰতীয় সীমা সুৰক্ষা বলত যোগদান কৰিছিল। তেওঁ প্ৰশিক্ষণৰ সময়ত লেহত এটা শিলৰ পৰা পৰি ভৰি আঘাত পায় আৰু শৰীৰৰ তলভাগত জীৱনজোৰা পক্ষাঘাত হয়। পক্ষাঘাতত ভুগি, বিনোদে এখন গেলামালৰ দোকান চলাবলৈ আৰম্ভ কৰে। ২০১৬ ৰিঅ' পেৰালিম্পিকত দীপা মালিকক ৰূপৰ পদক বিজয়ী প্ৰদৰ্শনৰ পৰা অনুপ্ৰাণিত হৈ তেওঁ পেৰা-ক্ৰীড়া খেলাৰ সিদ্ধান্ত লৈছিল

কেৰিয়াৰ

বিনোদ কুমাৰে ২০১৯ চনত আন্তঃৰাষ্ট্ৰীয় পৰ্যায়ত প্ৰথম পদক আছিছিল পেৰিছত অনুষ্ঠিত বিশ্ব পেৰা এথলেটিকছ গ্ৰেণ্ড প্ৰিঁত লাভ কৰা ব্ৰঞ্জ পদকটো। তাৰ দুমাহৰ পাছত তেওঁ ডুবাই চেম্পিয়নশ্বিপত কৰা ১৯.২৯ মিটাৰৰ থ্ৰ'ৰে টকিঅ' পেৰালিম্পিকৰ বাবে যোগ্যতা অৰ্জন কৰে।

২০২১ চনত অনুষ্ঠিত টকিঅ' ২০২০ গ্ৰীষ্মকালীন পেৰালিম্পিকত তেওঁ ডিচকাছ থ্ৰ'ৰ এফ৫২ শাখাত ব্ৰঞ্জৰ পদকৰ বাবে স্থান লাভ কৰিছিল। পিছে প্ৰতিযোগিতাত অংশগ্ৰহণকাৰী আন কিছু প্ৰতিযোগীয়ে তেওঁৰ এফ৫২ প্ৰতিবন্ধকতা শ্ৰেণীবিভাজনক লৈ প্ৰতিবাদ কৰাৰ ফলত আন্তঃৰাষ্ট্ৰীয় পেৰালিম্পিক কমিটিয়ে তেওঁৰ প্ৰদৰ্শন "সমীক্ষাৰ অধীনত" ৰাখিছিল আৰু পদক প্ৰদান অনুষ্ঠান স্থগিত কৰিছিল। পিছদিনা তেওঁক প্ৰতিবন্ধকতা শ্ৰেণীবিভাজন মূল্যায়নত এফ৫২ শ্ৰেণীৰ বাবে অযোগ্য বুলি বিবেচনা কৰাৰ ফলত তেওঁ ব্ৰঞ্জৰ পদক হেৰুৱাব লগাত পৰে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় পেৰালিম্পিক প্ৰতিযোগী